เริ่มใช้วันนี้! พ.ร.บ.จราจรฉบับใหม่ห้ามตำรวจยึดใบขับขี่ตัวจริง
เริ่มใช้วันนี้! พ.ร.บ.จราจรฉบับใหม่ห้ามตำรวจยึดใบขับขี่ตัวจริง
เริ่มใช้วันนี้! พ.ร.บ.จราจรฉบับใหม่ห้ามตำรวจยึดใบขับขี่ตัวจริง
20 ก.ย. 2562

ผู้สื่อข่ารายงานว่า วันนี้(20 ก.ย.)  พ.ร.บ.จราจรทางบก (ฉบับที่ 12) 2562 มีผลบังคับใช้จริงแล้วและมีสาระสำคัญที่คนใช้รถเฝ้ารอมานานก็คืออำนาจการยึดใบขับขี่ ที่กฎหมายฉบับแก้ไขเพิ่มเติมนี้ ไม่ให้อำนาจเจ้าพนักงานจราจรยึดไว้ชั่วคราวได้อีก
โดยผู้ขับขี่จะต้องแสดงใบอนุญาตขับขี่ให้เจ้าหน้าที่ โดยทำได้ 3 วิธีคือ แสดงใบอนุญาตขับขี่แบบเดิม หรือใบขับขี่อิเล็กทรอนิกส์ผ่านแอปพลิเคชัน ของกรมการขนส่งทางบก หรือภาพถ่ายใบขับขี่อิเล็กทรอนิกส์ ที่มีคิวอาร์โค้ด ซึ่งกรมการขนส่งทางบกประกาศอนุญาตให้ใช้ภาพถ่ายได้ เมื่อวันที่ 11 ก.ย.ที่ผ่านมา
ส่วนกรณีใบอนุญาตขับขี่แบบเก่า ที่ไม่มีคิวอาร์โค้ด ไม่สามารถใช้ภาพถ่ายแทนได้ ขณะที่มาตรการพักใช้ใบอนุญาตขับขี่ และมาตรการตัดแต้ม อยู่ระหว่างดำเนินการร่างกฎหมายลูกออกมารองรับ ภายใน 90 วัน ซึ่งจะมีผลบังคับใช้วันที่ 19 ธ.ค.นี้